## Odluka o određivanju demarkiranih područja u kojima se provode mjere iskorjenjivanja štetnog organizma palminog drvotoča Paysadisia archon (Burmeister, 1880)

### NN 128/2013 (23.10.2013.), Odluka o određivanju demarkiranih područja u kojima se provode mjere iskorjenjivanja štetnog organizma palminog drvotoča Paysadisia archon (Burmeister, 1880)

MINISTARSTVO POLJOPRIVREDE

2790

Na temelju članka 14. stavka 4. Zakona o biljnom zdravstvu (»Narodne novine«, br. 75/05 i 55/11) i točke VI. podtočke a) Naredbe o poduzimanju mjera za sprječavanje širenja i suzbijanje palminog drvotoča Paysandisia archon (Burmeister, 1880) (»Narodne novine«, br. 99/13), ministar poljoprivrede donosi

ODLUKU

O ODREĐIVANJU DEMARKIRANIH PODRUČJA U KOJIMA SE PROVODE MJERE ISKORJENJIVANJA ŠTETNOG ORGANIZMA PALMINOG DRVOTOČA PAYSANDISIA ARCHON (BURMEISTER, 1880)

I.

Određuju se demarkirana područja u kojima je obvezno provođenje mjera navedenih u točki VIII. Naredbe o poduzimanju mjera za sprječavanje širenja i suzbijanje palminog drvotoča Paysandisia archon (Burmeister, 1880) (u daljnjem tekstu: Naredba).

II.

Demarkirana područja iz točke I. ove Odluke sastoje se od zaraženog područja u kojem je pronađen palmin drvotoč, širine najmanje 1 km i sigurnosnog područja koje se nalazi oko zaraženog područja, širokog najmanje 10 km.

III.

Popis naselja i katastarskih općina koja čine zaraženo područje, te popis katastarskih općina koje čine sigurnosno područje u demarkiranim područjima iz točke I. ove Odluke nalazi se u Prilogu 1. koji je tiskan uz ovu Odluku i njezin je sastavni dio.

IV.

Karte demarkiranih područja iz točke I. ove Odluke, nalaze se u Prilogu 2. koji je tiskan uz ovu Odluku i njezin je sastavni dio.

V.

Fitosanitarni inspektor naređuje provođenje mjera u demarkiranom području iz točke I. ove Odluke sukladno točki VIII. Naredbe, a detaljan opis službenih mjera, način njihova provođenja, vremenski rokovi za provođenje, te provoditelji navedeni su u Akcijskom planu za eradikaciju i sprječavanje širenja palminog drvotoča Paysandisia archon (Burmeister, 1880) na palmama kojeg je donio ministar poljoprivrede sukladno točki VI. podtočki b) Naredbe.

VI.

Ako granica demarkiranog područja iz točke I. ove Odluke ne obuhvaća cijelu katastarsku općinu, mjere iz točke V. ove Odluke provode se u cijeloj katastarskoj općini, ako su u njoj prisutne biljke domaćini palminog drvotoča.

VII.

Ako se provođenjem posebnog nadzora sukladno točki III. Naredbe tijekom tri uzastopne godine ne pronađe palmin drvotoč, ukinut će se demarkirana područja iz točke I. ove Odluke i više se neće provoditi mjere iz točke V. ove Odluke.

VIII.

Ova Odluka stupa na snagu danom objave u »Narodnim novinama«.

Klasa: 320-20/13-01/124

Urbroj: 525-09/0822-13-1

Zagreb, 11. listopada 2013.

Ministar

Tihomir Jakovina, v. r.

**PRILOG 1**

POPIS DEMARKIRANIH PODRUČJA ZA PALMINOG DRVOTOČA

|  |  |  |  |  |
| --- | --- | --- | --- | --- |
| Godina utvrđivanja demarkiranog područja | Županija | Demarkirano područje | | |
| Zaraženo područje | | Sigurnosno područje  (katastarske općine) |
| Naziv | Katastarske općine |
| 2013 | Zadarska | Zadar (Kožino) | Diklo | Privlaka |
| Petrčane | Nin-Zaton |
| Ninski Stanovi | Grbe |
| Vrsi |
| Poljica |
| Radovin |
| Dračevac |
| Visočane |
| Poličnik |
| Bokanjac |
| Briševo |
| Murvica |
| Smoković |
| Crno |
| Zadar |
| Bibinje |
| Sestrunj |
| Ugljan |
| Lukoran |
| Sutomiščica |
| Poljana |
| Preko |
| Kali |
| 2013 | Splitsko-dalmatinska | Split (Brnik) | Split | Grohote |
| Kamen | Sutivan |
| Stobreč | Mirce |
| Donja Podstrana | Supetar |
| Gornja Podstrana | Okrug |
| Žrnovnica | Žedno |
| Kučine | Trogir |
| Mravinci | Labin |
| Solin | Kaštel Štafilić |
| Klis | Kaštel Novi |
| Blaca | Kaštel Stari |
| Kaštel Sućurac | Kaštel Lukšić |
| Kaštel Gomilica | Kaštel Kambelovac |
| Slatine | Radošić |
| Vučevica |
| Lećevica |
| Nisko |
| Korušce |
| Brštanovo |
| Dugobabe |
| Bročanac |
| Gizdavac |
| Konjsko |
| Prugovo |
| Neorić |
| Sušci |
| Koprivno |
| Kraj |
| Prisoje |
| Dugopolje |
| Ercegovci |
| Kotlenica |
| Donji Dolac |
| Sitno Gornje |
| Dubrava |
| Srinjine |
| Tugare |
| Jesenice |
| Duće |

**PRILOG 2.**

KARTE DEMARKIRANIH PODRUČJA ZA PALMINOG DRVOTOČA

**[Karta 1: Zaraženo i sigurnosno područje na lokalitetu nalaza Zadar](dodatni/429084.pdf)**

[**Karta 2: Zaraženo i sigurnosno područje na lokalitetu nalaza Split**](dodatni/429085.pdf)

128 23.10.2013 Odluka o određivanju demarkiranih područja u kojima se provode mjere iskorjenjivanja štetnog organizma palminog drvotoča Paysadisia archon (Burmeister, 1880)

Odluka, NN 128/2013-2790
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)